Anushka van Rustenburg ongedeerd gevindAnushka Labuschagne is veilig gevind. Anushka Labuschagne (13) van Rustenburg in Noordwes wat sedert Saterdag vermis word, is ongedeerd gevind. Dessie Rechner, die stigter en ŉ direkteur van die organisasie Pink Ladies, het Dinsdag aan Maroela Media gesê Labuschagne is met die hulp van die Rustenburgse polisie opgespoor. “Die Kinderwet bepaal dat ons nie oor die saak mag uitbrei nie. Ons kan wel met ŉ geruste hart sê dat sy veilig en ongedeerd gevind is. Maatskaplike werkers is versoek om haar by te staan en die polisie met enige verdere ondersoekwerk te help. Die genesingsproses kan nou begin,” het Rechner gesê. Die organisasie Pink Ladies beywer hulle daarvoor om vermiste persone te help opspoor. Rechner het konst. Puthu en al die ander organisasies wat gehelp en kennisgewings versprei het, bedank vir hul moeite.